Genesing vir 'n gewonde leier - www.bybelkennis.co.za
Daar is baie dinge wat mense kan wond – beloftes wat verbreek word, mense wat vir jou gejok het of konflik met mede-leiers waarin harde woorde geval het. Miskien is jy gewond omdat jy misverstaan of nie gewaardeer is nie. Daar is baie dinge wat ons kan wond, maar God sê dat ons van hierdie dinge ontslae moet raak. Lees net Psalm 109.
Interne wonde is altyd erger as eksterne wonde. Emosionele wonde neem langer as fisiese wonde om te genees. Hoekom? Want ons dink weer en weer oor hulle. Warren sê dat mense wat ons in die verlede seergemaak het dit nie meer kan doen nie, tensy ons hulle toelaat om dit te doen. Dit beteken dat iemand uit die verlede steeds vandag ons lewens beheer.
Moenie kwaad word nie, laat staan die woede, moet jou nie ontstel nie: dit bring net ellende (Psalm 37:8). Ontsteltenis en bitterheid gebeur as jy vasklou aan jou seerkry in die verlede. Moenie toelaat dat jou gedagtes gedurig na die seerkry van die verlede terugkeer nie. Jy kan nie die toekoms met vertroue tegemoet gaan as jy gedurig aan die verlede terugdink nie. Jy kan nie met jou bediening voortgaan as jy gedurig aan die verlede terugdink en dit herleef nie.
Maklik gesê, maar hoe los ons die verlede? Die enigste manier om van jou wonde ontslae te raak, is vergifnis. Daar is geen ander teenmiddel vir jou pyn en seerkry nie.